2.pielikums

Ministru kabineta

 2020. gada . marta

noteikumiem Nr.

**Zvejnieka darba līguma elementi**

1. Zvejnieka darba līgumā ir obligāti iekļaujami šādi dati (izņemot, ja kādu konkrētu datu iekļaušana nav vajadzīga tāpēc, ka jautājumu citā veidā jau regulē darba koplīgumi):

1.1. zvejnieka uzvārds un vārds (vārdi), personas kods vai – nodarbinātam ārvalstniekam – dzimšanas datums;

1.2. līguma noslēgšanas vieta un datums;

1.3. tā zvejas kuģa (kuģu) vārds un reģistrācijas numurs, uz kura zvejnieks apņemas strādāt;

1.4. darba devēja vai zvejas kuģa īpašnieka vai citas ar zvejnieku noslēgtā līguma (uzņēmuma līguma, pakalpojumu līguma) puses vārds vai nosaukums;

1.5. paredzētais reiss (reisi), ja līguma slēgšanas laikā tas jau ir nosakāms;

1.6. zvejnieka amats;

1.7. ja iespējams, vieta un datums, kur un kad zvejniekam jāpiesakās uz kuģa, lai sāktu strādāt;

1.8. uzturs, ar kuru zvejnieks tiks nodrošināts;

1.9. alga vai izmaksājamo daļu apjoms un šo daļu aprēķināšanas metode, ja atalgojums ir daļu veidā, vai alga un izmaksājamo daļu apjoms un to aprēķināšanas metode, ja atalgojums ir konsolidētā veidā, un minimālā darba alga, par kuru puses ir vienojušās;

1.10. alga, no kuras tiks maksātas valsts sociālās apdrošināšanas obligātās iemaksas;

1.11. informācija par līguma izbeigšanu un tās nosacījumiem, proti:

a) līguma beigu datums – ja līgums ir noslēgts uz noteiktu laiku;

b) galamērķa osta un laiks, kam jāpaiet pēc nokļūšanas galamērķī, pirms zvejnieks tiek atbrīvots, – ja līgums ir noslēgts uz reisu;

c) ar kādiem nosacījumiem kāda no pusēm līgumu var lauzt, un cik ilgu laiku iepriekš jāpaziņo par nodomu lauzt līgumu ar nosacījumu, ka šis laiks ir tikpat ilgs arī darba devējam vai zvejas kuģa īpašniekam vai citām personām, uz kurām attiecas ar zvejnieku noslēgtais līgums, – ja līgums ir noslēgts uz nenoteiktu laiku;

1.12. ikgadējā apmaksātā atvaļinājuma ilgums vai – attiecīgā gadījumā – atvaļinājuma aprēķināšanai izmantotā metode;

1.13. veselības un sociālā nodrošinājuma apmērs, kā arī sociālie pabalsti, ko zvejniekam attiecīgā gadījumā nodrošina darba devējs, zvejas kuģa īpašnieks vai citas personas, uz kurām attiecas ar zvejnieku noslēgtais līgums;

1.14. zvejnieka tiesības uz repatriāciju;

1.15. ja nepieciešams – atsauce uz darba koplīgumu;

1.16. minimālais atpūtas laiks saskaņā ar Latvijas normatīvajiem aktiem.

 Zemkopības ministrs    K. Gerhards